BASES CONCESIÓN DE SUBVENCIÓNS A ASOCIACIÓNS E ENTIDADES SEN ÁNIMO DE LUCRO.
ADMINISTRACIÓN LOCAL — Municipal — Porriño, O (Subvencións, 22/04/2015)

As presentes bases que rexerán a convocatoria para a concesión de subvencións para o curso escolar 2014/2015, estarán suxeitas á Lei 38/2003 de 17 de Novembro, Xeral de Subvencións, o R. D. 887/2006, de 21 de xullo, polo que se aproba o Regulamento da Lei 38/2003 e demais normativa de aplicación. A presente convocatoria ten por obxecto regular o procedemento da concesión de subvencións en réxime de libre concorrencia para fomentar as actividades que no eido da educación e todas as súas facetas, promovan as asociacións e entidades sen fin de lucro, que poidan ser consideradas de interese social para o Concello do Porriño, dirixídas á poboación en idade escolar e de aplicación para o curso escolar 2014/2015. As asociacións de nais e pais deberán promover fundamentalmente, actividades extraescolares de carácter periódico fora do horario escolar que, de algún xeito, complementen a formación socio- cultural dos nenos. Tendo en conta que, as excursións que se organizan con motivo do remate do curso escolar, tradicionalmente forman parte das actividades lúdico-culturais organizadas polos centros, poderánse incluír dentro dos programas de actividades das ANPA. Non obstante, a cantidade aportada por elas para esta finalidade, non poderá superar o 20% do total do proxecto presentado para poder ser beneficiario de subvención. Programas non subvencionables: Poderán solicitar as subvencións reguladas na presente convocatoria as Asociacións de Nais e Pais dos colexios públicos ubicados no término municipal e con destino a promover actividades que beneficien a todo o alumnado do centro escolar. A contía da subvención estará en función do custo dos programas e dos recursos con que conte para cubrir parcialmente estes. En ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións Públicas ou doutros entes públicos ou privados, supere o custo total da actividade a desenvolver polo beneficiario. A subvención aprobada poderá ser revisada, unha vez coñecido o financiamento do gasto a través das achegas complementarias de axudas doutras entidades, así como, no seu caso, outros ingresos, de tal xeito que a súa contía definitiva supoña o resultado deficitario da liquidación final de gastos-ingresos. Destinaráse un importe máximo de 21.000 euros que se imputarán á partida 323.48000. As asociacións, entidades ou interesados en obter subvencións, deberán solicitalo mediante a presentación da documentación que se sinala a continuación: A instancia xunto coa restante documentación solicitando a subvención presentarase no Rexistro Xeral do Concello, no prazo de QUINCE DÍAS HÁBILES contado dende o día seguinte ao da publicación das bases no B. O. P. e no taboleiro de anuncios do Concello, ou en calquera das formas previstas no artigo 38.4 da Lei 30/1992, de réxime xurídico das Administracións Públicas e do procedemento administrativo común. No suposto de que as solicitudes presentadas non reúnan os requisitos sinalados, requirirase aos interesados para que no prazo de DEZ DÍAS emenden as anomalías advertidas. No caso contrario procederase ao arquivo da solicitude. As subvencións teñen carácter voluntario e polo tanto, non existe obriga de conceder axudas a todas as solicitudes que se presenten e cumpran os requisitos das bases da convocatoria. Subvencionaráse ata o 50% do importe do proxecto presentado, establecéndose un máximo individual de 4.000 euros. Por parte do órgano instructor detraeránse daqueles proxectos nos que se incluen conceptos non subvencionables o seu importe. O resultante da operación servirá de base para o cálculo do importe a subvencionar. Destes aspectos informaráse por escrito á comisión cualificadora. A instrucción do procedemento de concesión de subvencións correspóndelle á Xefa de Negociado de Gastos. A Xefa de Negociado realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución. As actividades de instrucción comprenderán: A Xefa de Negociado, tendo en conta o expediente e o informe da comisión cualificadora, formulará unha proposta de resolución provisional, debidamente motivada, que deberá notificárselles ás persoas interesadas e mediante a publicación no taboleiro de anuncios do Concello. Concederáse un prazo de dez días para presentar alegacións, ou a solicitude de reformulación da súa solicitude para axustar os compromisos e condicións á subvención que se propón outorgar. Examinadas as alegacións, de ser presentadas polos interesados, a persoa instructora formulará proposta de resolución definitiva, que deberá expresar o solicitante ou a relación de solicitantes para os que se propón a concesión de subvención, a súa contía, con especificación da avaliación e dos criterios de valoración seguidos para realizala. Ao expediente engadirase informe da Xefa de Negociado no que conste que da información levada a cabo se desprende que os beneficiarios cumpren todos os requisitos necesarios para acceder ás mesmas. As propostas de resolución provisional e definitiva non crean dereitos a favor do beneficiario proposto fronte á Administración mentres non se realice a notificación da resolución definitiva da concesión. O estudio e, de ser o caso, a concesión ou denegación de axudas económicas, realizarase tralo estudo do bloque de solicitudes presentadas. A comisión cualificadora estará composta polo Sr. Alcalde, a Nacha Gonzalez Ripoll Betore, o Sr. Interventor ou funcionario do servizo de Intervención en quen delegue, e con voz e sen voto a Xefa de Negociado de Gastos. Unha vez que realicen todos os trámites relacionados con cada solicitude, a Comisión Cualificadora elaborará proposta de resolución que, logo do informe de Intervención, serán resoltas polo órgano competente no procedemento concedendo ou denegando a subvención. Na resolución, caso de ser positiva, farase constar a contía da subvención, forma de pago e condicións nas que se outorga. De non resolverse expresamente esta convocatoria no prazo de tres meses, contados a partir do día seguinte ao remate do prazo de presentación da solicitude, entenderase desestimada. A resolución pon fin a vía administrativa. A subvención entenderase aceptada polo solicitante se dentro do prazo dun mes seguinte á recepción da comunicación da concesión, non manifesta nada en contra. Os beneficiarios das subvencións, unha vez aceptadas éstas, expresa ou tácitamente, quedarán obrigados a destinar os fondos percibidos para o obxecto concreto para o que foron concedidas. Os beneficiarios, ademáis de realizar a actividade que fundamenta a concesión da subvención nos prazos sinalados, someterase ás actuacións de comprobación e seguimento da aplicación da subvención polo Concello, cos medios que estime oportunos e facilitará canta información sexa requerida polo Consello de Contas, de ser o caso. A obtención concorrente de subvencións ou axudas outurgadas por outras Administracións, entidades ou persoas físicas poden dar lugar á modificación da resolución de outorgamento. As entidades beneficiarias das subvencións da presente convocatoria quedan comprometidas a estabelecer de forma clara nos exemplares dos programas, carteis anunciadores, fotografías e demáis material gráfico ou sonoro que publiquen con motivo da actividade subvencionada, mención expresa da subvención do Concello. A concesión de subvencións será publicada no taboleiro de anuncios do Concello, agás aquelas para as que o seu outorgamento e contía individual sexa superior a 3.000 € que se publicarán no B. O. P. A xefa de negociado será a responsable da comprobación da xustificación da subvención, que se materializará na emisión dun informe que acredita a adecuación, así como a realización da actividade e o cumprimento da finalidade que determinou a concesión ou aproveitamento da subvención. No caso de incumprimento do obxecto, condicións ou finalidade ou ausencia e xustificación das mesmas nos termos contemplados nas presentes Bases, o Concello esixirá ás persoas físicas ou xurídicas beneficiarias da mesma o reintegro das cantidades correspondentes, de acordo co procedemento establecido. O procedemento sancionador será o disposto no Título IV da Lei 38/2003, de 17 de novembro, Xeral de Subvencións. Contra a precedente resolución, que pon fin á vía administrativa, poderá interpoñerse o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao abeiro do establecido no art.116.1 da Lei 30/1992 do Réxime Xurídico das Administracións Públicas e do procedemento administrativo común, segundo a redacción dada pola Lei 4/1999 pola que se modifica a primeira, ou ben directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia dentro do prazo de dous meses contados dende o día seguinte ao da súa notificación, de conformidade co disposto nos art.8.1 e 46.1 da Lei 29/1998, de 3 de xuño da Xurisdicción Contencioso-Administrativa. De interpoñerse o recurso potestativo de reposición, este resolverase e notificarase no prazo de un mes segundo establece o art.117.2 da citada Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade co establecido no art.43.2 da Lei 30/1992, modificada pola Lei 4/1999, poidendo entonces os interesados interpoñer recurso contencioso-administrativo dentro do prazo de seis meses contados dende o día seguinte a aquel en que se deba entender presuntamente desestimado o recurso de reposición interposto, de conformidade co estabelecido no art.46.1 e 4 da Lei 29/1998, Reguladora da Xurisdicción Contencioso- Administrativa. Non obstante, tamén se poderá interpoñer calqueira outro recurso que os interesados estimen procedentes axustados a dereito. Porriño, a 8 de abril de 2015.—O Alcalde, José Nelson Santos Argibay.